รักษาโรคน้ำกัดเท้า รักษาเชื้อราที่เล็บเท้า ป้องกันไม่ให้เท้ากลับมาติดเชื้อราอีก
ผิวบริเวณเท้าและฝ่าเท้าสามารถติดเชื้อราได้ เนื่องจากเท้าเป็นอวัยวะที่ต้องสัมผัสพื้นและไม่ใช่เราคนเดียวที่เหยียบพื้นบริเวณต่างๆ แต่คนจำนวนมากก็เหยียบพื้นบริเวณเหล่านั้นเช่นเดียวกันกับเรา (ที่บ้าน หรือสนามกีฬา) เชื้อราจึงสามารถแพร่กระจายได้ง่ายและรวดเร็ว  อย่าใช้รองเท้าหรือผ้าขนหนูร่วมกับผู้อื่น พยายามหลีกเลี่ยงการเดินเท้าเปล่าบริเวณห้องล็อกเกอร์ สระว่ายน้ำสาธารณะ ห้องอาบน้ำรวม หรือยิม ในตอนอาบน้ำสวมรองเท้าแตะ หรือรองเท้าสำหรับใส่อาบน้ำจนกว่าจะรักษาเชื้อราที่เท้าจนหาย แยกของใช้ที่ปนเปื้อนเชื้อโรคอย่างเช่น ถุงเท้าและผ้าปูเตียง ออกจากของใช้อื่นๆ เพื่อป้องกันไม่ให้ของใช้เหล่านั้นปนเปื้อนเชื้อโรคไปด้วย  หมั่นรักษาความสะอาดบริเวณต่างๆ ของห้องน้ำอยู่เสมอ ใส่ถุงเท้าที่แห้งและสะอาดทุกวัน หรือเปลี่ยนบ่อยๆ ถ้าจำเป็น (อย่างเช่น หลังจากเล่นกีฬา) ในกรณีที่ไม่รุนแรงยาจำหน่ายหน้าเคาน์เตอร์สามารถรักษาเชื้อราที่เท้าให้หายได้ แต่ในกรณีที่รุนแรงอาจต้องใช้ยาตามใบสั่งแพทย์มารักษาเชื้อราที่เท้าให้หาย  จะใช้ยาต้านเชื้อราในรูปแบบขี้ผึ้ง สเปรย์ ผง หรือครีมก็ได้ ซื้อยาจำหน่ายหน้าเคาน์เตอร์มารักษาเชื้อรา ตัวอย่างเช่น บิวทีนาฟีน (โลทริมิน อัลตร้า)โคลไตรมาโซล (คาลเนสเทน) ไมโคนาโซล (ดาคทาริน ไลมาริน เป็นต้น) เทอร์บินาฟีน (ลามาซิน) และโทลนาฟเตท ( โทนาฟ อัลเบอร์ที เป็นต้น) ในกรณีที่รุนแรงใช้ยาตามใบสั่งแพทย์รักษาเชื้อรา ยาทาภายนอกประกอบด้วยโคลไตรมาโซลและไมโคนาโซล ยารับประทานได้แก่ ไอทราโคนาโซล (ฮอฟนาโซล) ฟลูโคนาโซล (ไดฟลูแคน) และเทอร์บินาฟีน (ลามาซิน) ยารับประทานอาจมีผลต่อยาตัวอื่นๆ เช่น ยาลดกรดและยาต้านการแข็งตัวของเลือดบางตัว มีวิธีการรักษาเชื้อราที่เท้าหลายวิธีโดยไม่ต้องใช้ยา เป็นวิธีรักษาเชื้อราที่ผิวหนังและเล็บซึ่งถือว่าได้ผล  ใช้ทีทรีออยล์ทาเคลือบบางๆ บริเวณที่มีเชื้อรา โดยทาวันละสองถึงสามครั้ง เราต้องใช้ผลิตภัณฑ์ที่เป็นทีทรีออยล์  100%  ทาสารสกัดจากเมล็ดเกรปฟรุต สารนี้มีคุณสมบัติต่อต้านเชื้อรา เมื่อนำมาใช้แบบไม่ต้องเจือจาง เราสามารถหาซื้อสารสกัดจากเมล็ดเกรปฟรุตได้ทางอินเตอร์เน็ต ให้เท้าที่ติดเชื้อราได้สัมผัสแสงแดดและอากาศ สวมรองเท้าแบบเปิดหน้าเท้าอย่างเช่น รองเท้าแตะ รวมทั้งหมั่นเช็ดเท้าให้แห้งและรักษาความสะอาดของเท้าอยู่เสมอ ใช้กระเทียมรักษาเชื้อราที่เท้า กระเทียมมีส่วนประกอบที่สามารถต่อต้านเชื้อราได้ จึงสามารถนำมารักษาโรคต่างๆ ที่เกิดจากชื้อราได้ เช่น โรคน้ำกัดเท้า นำกลีบกระเทียมหลายๆ กลีบมาบดให้ละเอียด  ใส่ลงไปในอ่างน้ำล้างเท้าแล้วแช่เท้าเป็นเวลา 30 นาที หรืออีกวิธีหนึ่งคือนำกระเทียมสดมาสับแล้วผสมกับน้ำมันมะกอก จากนั้นนำสำลีก้อนมาชุบแล้วเช็ดเท้าบริเวณที่ติดเชื้อรา การติดเชื้อราที่เล็บเท้าอาจเกิดจากการเป็นโรคน้ำกัดเท้า (tinea pedis) หรือการสัมผัสบริเวณที่มีเชื้อราอย่างเช่น การเดินในที่สาธารณะ เชื้อราสามารถเจริญเติบโตในสภาพแวดล้อมที่อบอุ่นและชื้น อาจเข้าสู่ร่างกายผ่านทางบาดแผลหรือช่องระหว่างเล็บและผิวหนัง  อย่าใช้รองเท้า ถุงเท้า หรือผ้าขนหนูร่วมกับผู้อื่น พยายามหลีกเลี่ยงการเดินเท้าเปล่าบริเวณห้องล็อกเกอร์ สระว่ายน้ำสาธารณะ ห้องอาบน้ำรวม หรือยิม นำรองเท้าคู่เก่าที่อาจยังมีเชื้อราอยู่ไปทิ้ง ล้างมือด้วยสบู่ทุกครั้งหลังจากสัมผัสนิ้วเท้าที่ติดเชื้อราเพื่อป้องกันไม่ให้เชื้อราแพร่กระจายไปที่เล็บ พยายามทำให้เท้าซึ่งติดเชื้อราแห้งสนิทด้วยการสวมรองเท้าแบบเปิดหน้าเท้า หรือสวมถุงเท้าที่แห้งและสะอาด การติดเชื้อราที่เล็บเท้าอาจเริ่มเล็กน้อย แต่สามารถแพร่กระจายจนมีอาการไม่สบายตัวมากขึ้นได้ เชื้อราจะทำให้เล็บเท้าเปลี่ยนสี  เปื่อยยุ่ย หรือเริ่มหนาผิดปกติ ถ้าอาการเหล่านี้เริ่มรบกวนเรามากขึ้น ก็ควรรักษาเชื้อราที่เล็บเท้าให้หาย  ลองใช้ครีมต้านเชื้อราตามใบสั่งแพทย์ทาที่เล็บหลังจากแช่เท้าในน้ำอุ่นแล้ว ขอให้แพทย์สั่งยากินให้แก่เรา ควรรับประทานยาเป็นเวลา 6 ถึง 12 สัปดาห์ ร่วมกับการรักษาโดยใช้ยาต้านเชื้อราที่ใช้ภายนอกแพทย์ต้องสังเกตการทำงานของตับเราช่วงที่รับประทานยานี้ เราสามารถรักษาเชื้อราที่เล็บเท้าให้หายได้โดยไม่ต้องใช้ยา  ใช้ทีทรีออยล์ทาเคลือบบางๆ บริเวณเล็บเท้าที่มีเชื้อรา โดยทาวันละสองสามครั้ง เราต้องใช้ผลิตภัณฑ์ที่เป็นทีทรีออยล์  100% ทาสารสกัดจากสเนครูท(snakeroot) สารสกัดนี้ได้รับการพิสูจน์มาหลายครั้งว่ารักษาเชื้อราได้ผลพอๆ กับการทาครีมต้านเชื้อรา   แช่เท้าในน้ำส้มสายชูขาว น้ำส้มสายชูขาวมีคุณสมบัติต่อต้านแบคทีเรียโดยธรรมชาติ หลังจากตะไบเล็บแล้ว (เผยพื้นผิวใหม่) นำผ้า สำลีก้อน หรือสำลีก้านชุบน้ำส้มสายชูขาวแบบไม่เจือจางแล้วเช็ดเล็บเท้าวันละ 1–2 ครั้งเป็นเวลาหลายสัปดาห์ เราอาจจำเป็นต้องพบแพทย์เพื่อเข้ารับการผ่าตัด หากเรามีอาการเจ็บเล็บมาก การผ่าตัดนี้คือการถอดเล็บที่ติดเชื้อราออก การถอดเล็บที่ติดเชื้อราออกมักจะทำควบคู่ไปกับการรักษาโดยใช้ยาต้านเชื้อราทาที่เนื้อเยื่อรองเล็บ หลังจากถอดเล็บแล้ว พักฟื้นโดยทำตามคำแนะนำของแพทย์ รอเล็บใหม่งอกขึ้นมา แต่อาจใช้เวลานานถึงหนึ่งปี เชื้อราเจริญเติบโตได้ดีในที่อับชื้น ฉะนั้นใส่รองเท้าที่มีน้ำหนักเบา อากาศสามารถถ่ายเทได้สะดวก และเปลี่ยนรองเท้าบ่อยๆ  นำรองเท้าคู่เก่าที่อาจมีเชื้อราอยู่ไปทิ้ง เปลี่ยนถุงเท้าวันละสองครั้ง ถ้าเท้าของเรามักจะมีเหงื่อออก สวมถุงเท้าที่ผลิตมาจากเส้นใยธรรมชาติอย่างเช่น ผ้าฝ้าย หรือขนแกะ หรือสวมถุงเท้าที่ได้รับการออกแบบมาให้ดูดซับความชื้นออกจากเท้าได้ดี ให้เท้าได้สัมผัสแสงแดดและอากาศบ้าง ล้างเท้าด้วยสบู่ต้านแบคทีเรียและเช็ดเท้าให้แห้งสนิทโดยเฉพาะอย่างยิ่งบริเวณง่ามนิ้วเท้า   ทุกครั้งที่เช็ดเท้าให้ใช้ผ้าขนหนูที่สะอาดเสมอ อย่าใช้ผ้าขนหนูที่สกปรก จะได้ไม่เป็นเชื้อราที่เท้าอีก ทาแป้งต้านเชื้อราที่ง่ามนิ้วเท้าและบริเวณเท้า ตัดเล็บเท้าให้สั้นและหมั่นรักษาความสะอาดเล็บเท้า โดยเฉพาะอย่างยิ่งถ้าเราเคยเป็นเชื้อราที่เล็บเท้ามาก่อน ถ้าเรามีระบบภูมิคุ้มกันที่อ่อนแอ เราก็จะเสี่ยงเป็นโรคน้ำกัดเท้าและเชื้อราที่เล็บเท้า   นอนหลับพักผ่อนให้เพียงพอในแต่ละคืน  กินอาหารที่มีสารอาหารครบถ้วนได้สัดส่วน กินผลไม้ ผัก และถั่วมากๆ กินวิตามินรวมทุกวันหรือหลายครั้งต่อสัปดาห์ หาเวลาทำกิจกรรมกลางแจ้ง เราจะได้มีโอกาสอยู่ท่ามกลางแสงแดดและได้รับวิตามินดีอย่างเพียงพอ  คลายความเครียดและความวิตกกังวลด้วยการออกกำลังกาย ทำสมาธิ หรือใช้วิธีผ่อนคลายแบบอื่นๆ เราต่างก็รู้ดีกันอยู่แล้วว่าการออกกำลังกายไม่เพียงดีต่อสุขภาพเท่านั้น แต่ยังช่วยให้ร่างกายสามารถต่อสู้กับเชื้อโรคและป้องกันไม่ให้กลับมาติดเชื้อโรคอีกด้วย เนื่องจากเท้าของเรามีเลือดไหลเวียนน้อยกว่าอวัยวะส่วนอื่นๆ ของร่างกาย ระบบภูมิคุ้มกันจึงตรวจพบและกำจัดเชื้อโรคที่เท้าได้ยาก  เริ่มออกกำลังกายอย่างค่อยเป็นค่อยไป ถ้ายังไม่คุ้นเคยกับการออกกำลังกายเป็นประจำ การเดิน การว่ายน้ำ หรือการออกกำลังกายโดยใช้น้ำหนักตัวจะทำให้เลือดไหลเวียนไปที่เท้าดีขึ้น ลองออกกำลังกายด้วยการยกน้ำหนักแบบเบาๆ ที่บ้านหรือที่ยิม พยายามขึ้นลงบันไดบ่อยๆ และจอดรถให้ไกลจากจุดเหมายปลายทางมากขึ้นอีกนิด การให้ร่างกายได้เคลื่อนไหวเพิ่มขึ้นอีกสักเล็กน้อยก็ถือว่าช่วยตนเองให้ได้ออกกำลังกายแล้ว
ป้องกันไม่ให้มีการติดเชื้อราเพิ่ม. ใช้ยารักษาตามกรณี. ลองรักษาโดยไม่ใช้ยา. ป้องกันไม่ให้มีการติดเชื้อราเพิ่ม. ใช้ยารักษาตามกรณี. ลองรักษาโดยไม่ต้องใช้ยา. พบแพทย์เพื่อเข้ารับการผ่าตัดในกรณีที่รุนแรง. ใส่รองเท้าที่เหมาะสม. หมั่นเช็ดเท้าให้แห้งและรักษาความสะอาดเท้าอยู่เสมอ. เสริมสร้างระบบภูมิคุ้มกันให้แข็งแรง. ออกกำลังกายอย่างเพียงพอ.
https://www.wikihow.com/Get-Rid-of-Foot-Fungus https://www.wikihow.com/Get-Rid-of-Foot-Fungus https://www.wikihow.com/Get-Rid-of-Foot-Fungus
Treating Athlete’s Foot Treating Toenail Fungus Preventing Fungal Reoccurrence